Kayatmo a basaen daytoy nga artikulo iti %%?
WenSaan
Online a Biblia
BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
WenSaan
Apocalipsis 21:1-27
21 Ket nakitak ti maysa a baro a langit+ ken maysa a baro a daga;+ ta ti immuna a langit+ ken ti immuna a daga+ naglabasdan, ket ti baybay+ awanen.2 Nakitak met ti nasantuan a siudad,+ ti Baro a Jerusalem, a bumabbaba nga aggapu idiay langit+ manipud iti Dios ket naisagana kas maysa a nobia+ a naarkosan maipaay iti asawana.+3 Idin nangngegko ti maysa a natbag a timek manipud iti trono a kunana: “Adtoy! Ti tolda+ ti Dios adda iti sangatauan, ket isu makipagnaedto+ kadakuada, ket isudanto dagiti ilina.+ Ket ti Dios a mismo addanto kadakuada.+4 Ket punasennanto ti amin a lua+ kadagiti matada, ket awanton ni patay,+ awanto metten ti panagleddaang wenno panagsangit wenno ut-ot.+ Ti immuna a bambanag naglabasdan.”+5 Ket kinuna Daydiay situtugaw iti trono:+ “Adtoy! Pagbalbalinek a baro ti amin a bambanag.”+ Kasta met, kunana: “Isuratmo, agsipud ta dagitoy a sasao matalek ken napudnoda.”6 Ket kinunana kaniak: “Napasamakdan! Siak ti Alfa ken ti Omega, ti pangrugian ken ti panungpalan.+ Iti asinoman a mawaw mangtedakto nga awan bayadna manipud iti ubbog ti danum ti biag.+7 Ti asinoman nga agballigi tawidennanto dagitoy a banag, ket siakto ti Diosna+ ket isunto ti anakko.+8 Ngem no maipapan kadagiti natakrot ken kadagidiay awanan pammati+ ken kadagidiay makarimon iti kinarugitda+ ken kadagiti manangpapatay+ ken kadagiti mannakiabig+ ken kadagidiay mangan-annurot iti espiritismo ken kadagiti managrukbab iti idolo+ ken kadagiti amin a managulbod,+ ti bingayda ket idiayto danaw a sumsumged iti apuy+ ken asupre.+ Daytoy kaipapananna ti maikadua nga ipapatay.”+9 Ket immay ti maysa kadagiti pito nga anghel nga addaan iti pito a malukong a napno iti pito a maudi a pannaplit,+ ket nakisao kaniak ket kinunana: “Umayka ditoy, ipakitakto kenka ti nobia, ti asawa ti Kordero.”+10 Gapuna impannak iti maysa a dakkel ken nangato a bantay+ babaen ti pannakabalin ti espiritu, ket impakitana kaniak ti nasantuan a siudad+ a Jerusalem a bumabbaba nga aggapu idiay langit manipud iti Dios+11 ken addaan iti dayag ti Dios.+ Ti raniagna umasping iti kapapatgan a bato, kas maysa a bato a jaspe nga agsilsilnag a kas aganninaw a kristal.+12 Addaan iti dakkel ken nangato a pader+ ken addaan iti sangapulo ket dua a ruangan, ket kadagiti ruangan sangapulo ket dua nga anghel, ket nailanad dagiti nagan dagidiay sangapulo ket dua a tribu ti annak ti Israel.+13 Iti daya adda tallo a ruangan, ket iti amianan tallo a ruangan, ket iti abagatan tallo a ruangan, ket iti laud tallo a ruangan.+14 Ti pader ti siudad addaan met iti sangapulo ket dua a pamuon+ a bato, ket kadakuada adda ti sangapulo ket dua a nagan ti sangapulo ket dua nga apostol+ ti Kordero.15 Ita daydiay makisasao kaniak ig-iggamanna idi ti maysa a nabalitokan a runo kas pagrukod,+ tapno rukodenna ti siudad ken dagiti ruanganna ken ti paderna.+16 Ket ti siudad nagsaad a kuadrado, ket ti kaatiddogna kas kadakkel ti kaakabana. Ket rinukodna ti siudad+ babaen iti runo, sangapulo ket dua a ribu nga estadio; ti kaatiddog ken kaakaba ken kangatona agpapadada.17 Kasta met, rinukodna ti paderna, sangagasut uppat a pulo ket uppat a kasiko, sigun iti pagrukod ti tao, a kas met laeng iti anghel.18 Ita ti pakabuklan ti paderna ket jaspe,+ ket ti siudad puro a balitok nga umasping iti nalitnaw a sarming.19 Dagiti pamuon+ ti pader ti siudad naarkosan iti tunggal kita ti napateg a bato:+ ti umuna a pamuon ket jaspe,+ ti maikadua safiro,+ ti maikatlo kalsedonia, ti maikapat esmeralda,+20 ti maikalima sardonika, ti maikanem sardio, ti maikapito krisolito,+ ti maikawalo berilo, ti maikasiam topasio,+ ti maikasangapulo krisoprasio, ti maikasangapulo ket maysa jacinto, ti maikasangapulo ket dua amatista.+21 Kasta met, ti sangapulo ket dua a ruangan ket sangapulo ket dua a perlas; tunggal maysa kadagiti ruangan naaramid iti maysa a perlas.+ Ket ti akaba a dalan ti siudad puro a balitok, a kas aganninaw a sarming.22 Ket saanak a nakakita iti templo iti unegna,+ ta ni Jehova+ a Dios a Mannakabalin-amin+ isu ti templona,+ kasta met ti Kordero.+23 Ket ti siudad saanna a kasapulan ti init wenno ti bulan a mangsilnag iti dayta, ta ti dayag ti Dios ti nanglawag iti dayta,+ ket ti pagsilawanna isu ti Kordero.+24 Ket magnanto dagiti nasion babaen iti lawagna,+ ket ti ar-ari iti daga iyegdanto ti dayagda iti dayta.+25 Ket dagiti ruanganna saanto a pulos maserraan iti aldaw,+ ta awanto ti rabii sadiay.+26 Ket iyegdanto iti dayta ti dayag ken ti dayaw dagiti nasion.+27 Ngem ti aniaman a banag a saan a sagrado ken asinoman nga agaramid iti makarimon+ a banag ken kinaulbod+ saanto a pulos sumrek iti dayta;+ dagidiayto laeng naisurat iti lukot ti biag a kukua ti Kordero.+
ilo_Latn gaz_Latn ilo_Latn ilo_Latn ilo_Latn gaz_Latn ayr_Latn ilo_Latn